**ג'ירו ד'איטליה 2020** (באיטלקית: **Giro d'Italia 2020**) הוא המהדורה ה-103 של הג'ירו ד'איטליה, מרוץ האופניים השני בחשיבותו בעולם ואחד משלושת מרוצי האופניים הנקראים גרנד טורס. המרוץ תוכנן להתחיל עם שלושה קטעים בהונגריה ולכלול בסך הכל מרחק מצטבר של 3,497.9 קילומטרים בין ה-9 ל-31 במאי, אך בשל התפרצות מגפת הקורונה באיטליה, המרוץ נדחה ולאחר מכן שובץ מחדש בין ה-3 ל-25 באוקטובר, כשהפתיחה בהונגריה בוטלה ושלושת הקטעים הראשונים שהיו אמורים להתקיים שם הוחלפו.

במרוץ ניצח טאו גייגן הארט הבריטי מאינאוס גרנדיירס, מקדים ב-39 שניות את ג'אי הינדלי וב-1:29 דקות את וילקו קלדרמן, שניהם מסאנווב. בקטגוריית הנקודות ניצח ארנו דמאר (Groupama–FDJ), כשהוא גם מנצח ארבעה קטעים במרוץ. רובן גריירו (EF Pro Cycling) ניצח בקטגוריית ההרים, כשגם הוא ניצח קטע אחד.

קבוצות
------

כל 18 קבוצות ה-"וורלד טים" התחרו במרוץ, ועוד שלוש קבוצות מדרג ה-"פרו טים" המשני. יומבו–ויסמה ומיצ'לטון - סקוט פרשו מהמרוץ לפני קטע 10 לאחר מקרי קורונה חיוביים בקבוצות.

### קבוצות וורלד טים

| לאום | קבוצה | רוכב | ביב |
| --- | --- | --- | --- |
| צרפתצרפת צרפת | AG2R La Mondiale | צרפתצרפת טוני גלופן  צרפתצרפת פרנסואה בידאר  צרפתצרפת ז'ופרה בושאר  לוקסמבורגלוקסמבורג בן גאסטאוור  פינלנדפינלנד ז'אקו האנינן  צרפתצרפת אורלייה פארה-פיינטרה  איטליהאיטליה אנדראה ונדראמה  ארצות הבריתארצות הברית לארי ווארבאס | 1  2  3  4  5  6  7  8 |
| קזחסטןקזחסטן קזחסטן | אסטנה | דנמרקדנמרק יאקוב פוגלסן  איטליהאיטליה מנואלה בוארו  קולומביהקולומביה רודריגו קונטרראס  איטליהאיטליה פאביו פלינה  דנמרקדנמרק יונאס גרגארד  קולומביהקולומביה מיגל אנחל לופס  ספרדספרד אוסקר רודריגס  רוסיהרוסיה אלכסנדר ולאסוב | 21  22  23  24  25  26  27  28 |
| בחרייןבחריין בחריין | בחריין מקלארן | יפןיפןיוקיאה אראשירו  איטליהאיטליה אנריקו באטגלין  ספרדספרד פייו בילבאו  איטליהאיטליה ארוס קאפקי  סלובניהסלובניה דומן נובאק  אוקראינהאוקראינה מארק פאדון  אוסטריהאוסטריה הרמן פרנשטיינר  סלובניהסלובניה יאן טראטניק | 31  32  33  34  35  36  37  38 |
| גרמניהגרמניה גרמניה | בורה–הנסגרוהה | סלובקיהסלובקיה פטר סאגאן  איטליהאיטליה צ'זרה בנדטי  פוליןפולין מאצ'יי בודנאר  איטליהאיטליה מטאו פאברו  אוסטריהאוסטריה פטריק קונראד  אוסטריהאוסטריה פטריק גאמפר  פוליןפולין רפא מייקה  פוליןפולין פאוול פוליאנסקי | 51  52  53  54  55  56  57  58 |
| פוליןפולין פולין | CCC | רוסיהרוסיה אילנור זאקארין  צ'כיהצ'כיה יוסף צ'רני  ספרדספרד ויקטור דה לה פארטה  פוליןפולין קאמיל גראדק  רוסיהרוסיה פאוול קוצ'טקוב  פוליןפולין קאמיל מלצ'קי  ארצות הבריתארצות הברית ג'ואי רוסקוף  הונגריההונגריה אטיליה ואלטר | 61  62  63  64  65  66  67  68 |
| צרפתצרפת צרפת | קופידיס | איטליהאיטליה אליה ויוויאני  איטליהאיטליה סימונה קונסוני  צרפתצרפת ניקולא אדה  אוסטרליהאוסטרליה ניית'ן האס  דנמרקדנמרק יספר האנסן  צרפתצרפת מת'יאס לה טורנייה  גרמניהגרמניה מרקו מאתיס  צרפתצרפת סטפן רוסטו | 71  72  73  74  75  76  77  78 |
| בלגיהבלגיה בלגיה | דקונינק קוויק-סטפ | פורטוגלפורטוגל ז'ואאו אלמיידה  איטליהאיטליה דווידה בלריני  קולומביהקולומביה אלבארו הודג'  דנמרקדנמרק מיקל הונורה  בלגיהבלגיה איילו קייסה  בריטניהבריטניה ג'יימס נוקס  איטליהאיטליה פאוסטו מאסנאדה  בלגיהבלגיה פיטר סרי | 81  82  83  84  85  86  87  88 |
| ארצות הבריתארצות הברית ארצות הברית | EF Pro Cycling | ארצות הבריתארצות הברית שון בנט  קולומביהקולומביה ג'ונתן קלבר קאייסדו  אוסטרליהאוסטרליה סיימון קלארק  ארצות הבריתארצות הברית לאוסון קראדוק  פורטוגלפורטוגל רובן גריירו  אסטוניהאסטוניה טנל קנגרט  אוסטרליהאוסטרליה לאצ'לאן מורטון  אוסטרליהאוסטרליה ג'יימס ווילן | 91  92  93  94  95  96  97  98 |
| צרפתצרפת צרפת | Groupama–FDJ | צרפתצרפת ארנו דמאר  שווייץשווייץ קיליאן פרנקיני  איטליהאיטליה יאקופו גוארניירי  צרפתצרפת סימון גוגליימי  ליטאליטא איגנטס קונובאלובאס  אוסטרליהאוסטרליה מיילס סקוטסון  הולנדהולנד רמון סינקלדם  צרפתצרפת בנז'מין תומא | 101  102  103  104  105  106  107  109 |
| ישראלישראל ישראל | Israel Start-Up Nation | צרפתצרפת רודי ברבייה  אוסטריהאוסטריה מת'יאס בראנדלה  קנדהקנדה אלכסנדר קאטאפורד  איטליהאיטליה דווידה צ'ימולאי  בריטניהבריטניה אלכס דאווסט  ספרדספרד דניאל נבארו  ישראלישראל גיא שגיב  גרמניהגרמניה ריק זאבל | 111  112  113  114  115  116  117  118 |
| בלגיהבלגיה בלגיה | לוטו–סודאל | בלגיהבלגיה סאנדר ארמיי  בלגיהבלגיה תומאס דה חנט  בריטניהבריטניה ג'ונתן דיבן  נורווגיהנורווגיה קארל פרדריק האגן  אוסטרליהאוסטרליה אדם האנסן  בריטניהבריטניה מת'יו הולמס  איטליהאיטליה סטפנו אולדאני  בלגיהבלגיה הארם ואנהוקה | 121  122  123  124  125  126  127  128 |
| אוסטרליהאוסטרליה אוסטרליה | מיצ'לטון - סקוט | בריטניהבריטניה סיימון ייטס  איטליהאיטליה אדוארדו אפיני  ארצות הבריתארצות הברית ברנט בוקוולטר  אוסטרליהאוסטרליה ג'ק הייג  אוסטרליהאוסטרליה לוקאס המילטון  אוסטרליהאוסטרליה מייקל הפבורן  אוסטרליהאוסטרליה דמיאן האוסון  אוסטרליהאוסטרליה קמרון מאייר | 131  132  133  134  135  136  137  138 |
| ספרדספרד ספרד | מוביסטאר | ספרדספרד הקטור קרטרו  איטליהאיטליה דריו קאטלדו  ספרדספרד אנטוניו פדררו  קולומביהקולומביה אינר אוגוסטו רוביו  ספרדספרד סרחיו סמיטייר  ארגנטינהארגנטינה אדוארדו ספולבדה  ספרדספרד אלברט טורס  איטליהאיטליה דווידה ויללה | 141  142  143  144  145  146  147  148 |
| דרום אפריקהדרום אפריקה דרום אפריקה | NTT Pro Cycling | דרום אפריקהדרום אפריקה לואי מיינקייס  בלגיהבלגיה ויקטור קמפנרטס  אריתריאהאריתריאה אמנואל גברזהבייר  אוסטרליהאוסטרליה בן או'קונור  איטליהאיטליה דומניקו פוצוביבו  איטליהאיטליה מטאו סובררו  אוסטרליהאוסטרליה דילן סונדרלנד  שווייץשווייץ דנילו וייס | 151  152  153  154  155  156  157  158 |
| בריטניהבריטניה בריטניה | אינאוס גרנדיירס | בריטניהבריטניה גריינט תומאס  ספרדספרד ג'ונתן קסטרובייחו  אוסטרליהאוסטרליה רוהאן דניס  איטליהאיטליה פיליפו גאנה  בריטניהבריטניה טאו גייגן הארט  אקוודוראקוודור ג'ונתן נארבייז  איטליהאיטליה סלבטורה פוצ'יו  בריטניהבריטניה בן סוויפט | 161  162  163  164  165  166  167  168 |
| הולנדהולנד הולנד | יומבו–ויסמה | הולנדהולנד סטייבן קראוסווייק  הולנדהולנד קוהן בוומהאן  נורווגיהנורווגיה טוביאס פוס  אוסטרליהאוסטרליה כריס הארפר  גרמניהגרמניה טוני מרטין  גרמניהגרמניה כריסטוף פפינגסטן  הולנדהולנד אנטואן טולהוק  הולנדהולנד יוס ואן אמדן | 171  172  173  174  175  176  177  178 |
| גרמניהגרמניה גרמניה | סאנווב | הולנדהולנד וילקו קלדרמן  גרמניהגרמניה ניקו דנז  ארצות הבריתארצות הברית צ'אד האגה  אוסטרליהאוסטרליה כריס המילטון  אוסטרליהאוסטרליה ג'אי הינדלי  אוסטרליהאוסטרליה מייקל מת'יוס  הולנדהולנד סם אומן  הולנדהולנד מרטיין תוסבלד | 181  182  183  184  185  186  187  188 |
| ארצות הבריתארצות הברית ארצות הברית | טרק-סגפרדו | איטליהאיטליה וינצ'נצו ניבאלי  צרפתצרפת ז'וליאן ברנאר  איטליהאיטליה ג'אנלוקה בראמבילה  איטליהאיטליה ג'וליו צ'יקונה  איטליהאיטליה פיליפו קונקי  איטליהאיטליה יאקופו מוסקה  איטליהאיטליה אנטוניו ניבאלי  הולנדהולנד פיטר ונינג | 191  192  193  194  195  196  197  198 |
| איחוד האמירויות הערביותאיחוד האמירויות הערביות איחוד האמירויות הערביות | יו. איי. אי. אמירטס | איטליהאיטליה דייגו אוליסי  דנמרקדנמרק מיקל ביירג  איטליהאיטליה ולריו קונטי  ארצות הבריתארצות הברית ג'ו דומברווסקי  קולומביהקולומביה פרננדו גאביריה  ארצות הבריתארצות הברית ברנדון מקנולטי  קולומביהקולומביה חואן סבסטיאן מולאנו  ארגנטינהארגנטינה מקסימיליאנו ריצ'זה | 201  202  203  204  205  206  207  208 |

### קבוצות פרו טים

| לאום | קבוצה | רוכב | ביב |
| --- | --- | --- | --- |
| איטליהאיטליה איטליה | אנדרוני ג'אקטולי - סידרמק | איטליהאיטליה מאתיה באיס  איטליהאיטליה אלסנדרו ביסולטי  אקוודוראקוודור ג'פרסון אלכסנדר ספדה  איטליהאיטליה לוקה צ'יריו  שווייץשווייץ סימון פלו  איטליהאיטליה סימונה ראוונלי  קולומביהקולומביה ג'ונתן רסטרפו  קרואטיהקרואטיה יוסיפ רומאץ | 11  12  13  14  15  16  17  18 |
| איטליהאיטליה איטליה | ברדיאני–CSF–פאייזנה | איטליהאיטליה ג'ובאני קרבוני  איטליהאיטליה לוקה קובילי  איטליהאיטליה פיליפו פיורלי  איטליהאיטליה ג'ובאני לונארדי  איטליהאיטליה פאביו מאזוקו  איטליהאיטליה פרנצ'סקו רומאנו  איטליהאיטליה אלסנדרו טונלי  איטליהאיטליה פיליפו זאנה | 41  42  43  44  45  46  47  48  |
| איטליהאיטליה איטליה | ויני–צאבו–KTM | איטליהאיטליה ג'ובאני ויסקונטי  איטליהאיטליה סימונה בווילאקווה  איטליהאיטליה מרקו פראפורטי  איטליהאיטליה לורנצו רוטה  איטליהאיטליה מאטו ספרייאפיקו  הולנדהולנד אטיין ואן אמפל  איטליהאיטליה לוקה ואקרמן  איטליהאיטליה אדוארדו זרדיני | 211  212  213  214  215  216  217  218 |

רוכבים בולטים
-------------

### דירוג כללי

ריצ'רד קאראפאס, מנצח המרוץ ב-2019, החליט ביחד עם קבוצתו, אינאוס גרנדיירס, שלא להגן על תוארו ולהתרכז במקום זה בטור דה פראנס ובוואלטה אספניה, כשאינאוס שלחה את גריינט תומאס, מנצח טור דה פראנס 2018, להוביל את קבוצתה במרוץ. וינצ'נצו ניבאלי, שניצח את מהדורות 2016 ו-2013 הוביל את קבוצת טרק-סגפרדו, כשסיימון ייטס הוביל את מיצ'לטון - סקוט ןפייו בילבאו הוביל את בחריין מקלארן. לאסטנה, היו שלושה מובילים פוטנציאליים, מיגל אנחל לופס, יאקוב פוגלסן ואלכסנדר ולאסוב.

### ספרינטרים

פטר סאגאן (בורה–הנסגרוהה), שניצח את קטגוריית הנקודות בטור דה פראנס שבע פעמים, התחרה לראשונה בג'ירו. ספרינטרים נוספים שנטלו חלק במרוץ היו אליה ויוויאני (קופידיס), שניצח ארבעה קטעים ואת קטגוריית הנקודות ב-2018 במדי דקונינק קוויק-סטפ, אלבארו הודג' (דקונינק קוויק-סטפ), ארנו דמאר (Groupama–FDJ), רודי ברבייה, דווידה צ'ימולאי, וריק צאבל (Israel Start-Up Nation), מייקל מת'יוס (סאנווב), פרננדו גאביריה, מקסימיליאנו ריצ'זה וחואן סבסטיאן מולאנו (יו. איי. אי. אמירטס).

קטעים ומסלול
------------

רשימת הקטעים במרוץ| קטע | תאריך | מסלול | מרחק | סוג | מנצח הקטע | מוביל בדירוג הכללי | מוביל בקטגוריית הנקודות | מוביל בקטגוריית ההרים | מוביל בקטגוריית הרוכב הצעיר | קבוצה מובילה |
| --- | --- | --- | --- | --- | --- | --- | --- | --- | --- | --- |
| 1 | 3 באוקטובר | מונראלה–פאלרמו | 15 ק"מ |  | נגד השעון | איטליהאיטליה פיליפו גאנה (אינאוס גרנדיירס) | איטליהאיטליה פיליפו גאנה (אינאוס גרנדיירס) | איטליהאיטליה פיליפו גאנה (אינאוס גרנדיירס) | גרמניהגרמניה ריק צאבל (Israel Start-UpNation) | איטליהאיטליה פיליפו גאנה (אינאוס גרנדיירס) | בריטניהבריטניה אינאוס גרנדיירס |
| 2 | 4 באוקטובר | אלקאמו–אגריג'נטו | 149 ק"מ |  | קטע גבעי | איטליהאיטליה דייגו אוליסי (יו. איי. אי. אמירטס) | איטליהאיטליה פיליפו גאנה (אינאוס גרנדיירס) | איטליהאיטליה דייגו אוליסי (יו. איי. אי. אמירטס) | סלובקיהסלובקיה פטר סאגאן (בורה–הנסגרוהה) | איטליהאיטליה פיליפו גאנה (אינאוס גרנדיירס) | בריטניהבריטניה אינאוס גרנדיירס |
| 3 | 5 באוקטובר | אנה–אתנה | 150 ק"מ |  | קטע הררי | אקוודוראקוודור ג'ונתן קלבר קאייסדו (EF Pro Cycling) | פורטוגלפורטוגל ז'ואאו אלמיידה (דקונינק קוויק-סטפ) | איטליהאיטליה דייגו אוליסי (יו. איי. אי. אמירטס) | אקוודוראקוודור ג'ונתן קלבר קאייסדו (EF Pro Cycling) | פורטוגלפורטוגל ז'ואאו אלמיידה (דקונינק קוויק-סטפ) | בלגיהבלגיה דקונינק קוויק-סטפ |
| 4 | 6 באוקטובר | קטניה–וילאפרנקה טירנה | 140 ק"מ |  | קטע מישורי | צרפתצרפת ארנו דמאר (Groupama–FDJ) | פורטוגלפורטוגל ז'ואאו אלמיידה (דקונינק קוויק-סטפ) | סלובקיהסלובקיה פטר סאגאן (בורה–הנסגרוהה) | אקוודוראקוודור ג'ונתן קלבר קאייסדו (EF Pro Cycling) | פורטוגלפורטוגל ז'ואאו אלמיידה (דקונינק קוויק-סטפ) | בלגיהבלגיה דקונינק קוויק-סטפ |
| 5 | 7 באוקטובר | מילטו–ספצנו דלה סילה (קאמיליטלו סילאנו) | 225 ק"מ | | | קטע גבעי | איטליהאיטליה פיליפו גאנה (אינאוס גרנדיירס) | פורטוגלפורטוגל ז'ואאו אלמיידה (דקונינק קוויק-סטפ) | סלובקיהסלובקיה פטר סאגאן (בורה–הנסגרוהה) | איטליהאיטליה פיליפו גאנה (אינאוס גרנדיירס) | פורטוגלפורטוגל ז'ואאו אלמיידה (דקונינק קוויק-סטפ) | בלגיהבלגיה דקונינק קוויק-סטפ |
| 6 | 8 באוקטובר | קסטרווילארי–מטרה | 191 ק"מ |  | קטע מישורי | צרפתצרפת ארנו דמאר (Groupama–FDJ) | פורטוגלפורטוגל ז'ואאו אלמיידה (דקונינק קוויק-סטפ) | צרפתצרפת ארנו דמאר (Groupama–FDJ) | איטליהאיטליה פיליפו גאנה (אינאוס גרנדיירס) | פורטוגלפורטוגל ז'ואאו אלמיידה (דקונינק קוויק-סטפ) | בלגיהבלגיה דקונינק קוויק-סטפ |
| 7 | 9 באוקטובר | מטרה–ברינדיסי | 143 ק"מ |  | קטע מישורי | צרפתצרפת ארנו דמאר (Groupama–FDJ) | פורטוגלפורטוגל ז'ואאו אלמיידה (דקונינק קוויק-סטפ) | צרפתצרפת ארנו דמאר (Groupama–FDJ) | איטליהאיטליה פיליפו גאנה (אינאוס גרנדיירס) | פורטוגלפורטוגל ז'ואאו אלמיידה (דקונינק קוויק-סטפ) | בלגיהבלגיה דקונינק קוויק-סטפ |
| 8 | 10 באוקטובר | ג'ווינאצו–ויסטה | 200 ק"מ | | | קטע גבעי | בריטניהבריטניה אלכס דאווסט (Israel Start-Up Nation) | פורטוגלפורטוגל ז'ואאו אלמיידה (דקונינק קוויק-סטפ) | צרפתצרפת ארנו דמאר (Groupama–FDJ) | איטליהאיטליה פיליפו גאנה (אינאוס גרנדיירס) | פורטוגלפורטוגל ז'ואאו אלמיידה (דקונינק קוויק-סטפ) | בלגיהבלגיה דקונינק קוויק-סטפ |
| 9 | 11 באוקטובר | סן סלבו–רוקאראסו | 207 ק"מ |  | קטע הררי | פורטוגלפורטוגל רובן גריירו (EF Pro Cycling) | פורטוגלפורטוגל ז'ואאו אלמיידה (דקונינק קוויק-סטפ) | צרפתצרפת ארנו דמאר (Groupama–FDJ) | פורטוגלפורטוגל רובן גריירו (EF Pro Cycling) | פורטוגלפורטוגל ז'ואאו אלמיידה (דקונינק קוויק-סטפ) | בריטניהבריטניה אינאוס גרנדיירס |
| 12 באוקטובר | יום מנוחה |
| 10 | 13 באוקטובר | לנצ'אנו–טורטורטו | 177 ק"מ |  | קטע מישורי | סלובקיהסלובקיה פטר סאגאן (בורה–הנסגרוהה) | פורטוגלפורטוגל ז'ואאו אלמיידה (דקונינק קוויק-סטפ) | צרפתצרפת ארנו דמאר (Groupama–FDJ) | פורטוגלפורטוגל רובן גריירו (EF Pro Cycling) | פורטוגלפורטוגל ז'ואאו אלמיידה (דקונינק קוויק-סטפ) | בריטניהבריטניה אינאוס גרנדיירס |
| 11 | 14 באוקטובר | פורטו סאנט'אלפידיו –רימיני | 182 ק"מ |  | קטע מישורי | צרפתצרפת ארנו דמאר (Groupama–FDJ) | פורטוגלפורטוגל ז'ואאו אלמיידה (דקונינק קוויק-סטפ) | צרפתצרפת ארנו דמאר (Groupama–FDJ) | פורטוגלפורטוגל רובן גריירו (EF Pro Cycling) | פורטוגלפורטוגל ז'ואאו אלמיידה (דקונינק קוויק-סטפ) | בריטניהבריטניה אינאוס גרנדיירס |
| 12 | 15 באוקטובר | צ'זנטיקו–צ'זנטיקו | 204 ק"מ |  | קטע גבעי | אקוודוראקוודור ג'ונתן נארבייז (אינאוס גרנדיירס) | פורטוגלפורטוגל ז'ואאו אלמיידה (דקונינק קוויק-סטפ) | צרפתצרפת ארנו דמאר (Groupama–FDJ) | פורטוגלפורטוגל רובן גריירו (EF Pro Cycling) | פורטוגלפורטוגל ז'ואאו אלמיידה (דקונינק קוויק-סטפ) | בריטניהבריטניה אינאוס גרנדיירס |
| 13 | 16 באוקטובר | צ'רוויה–מונסליצ'ה | 192 ק"מ |  | קטע גבעי | איטליהאיטליה דייגו אוליסי (יו. איי. אי. אמירטס) | פורטוגלפורטוגל ז'ואאו אלמיידה (דקונינק קוויק-סטפ) | צרפתצרפת ארנו דמאר (Groupama–FDJ) | פורטוגלפורטוגל רובן גריירו (EF Pro Cycling) | פורטוגלפורטוגל ז'ואאו אלמיידה (דקונינק קוויק-סטפ) | בריטניהבריטניה אינאוס גרנדיירס |
| 14 | 17 באוקטובר | קונליאנו– ואלדוביאידנה | 34.1 ק"מ |  | קטע נגד השעון | איטליהאיטליה פיליפו גאנה (אינאוס גרנדיירס) | פורטוגלפורטוגל ז'ואאו אלמיידה (דקונינק קוויק-סטפ) | צרפתצרפת ארנו דמאר (Groupama–FDJ) | פורטוגלפורטוגל רובן גריירו (EF Pro Cycling) | פורטוגלפורטוגל ז'ואאו אלמיידה (דקונינק קוויק-סטפ) | בריטניהבריטניה אינאוס גרנדיירס |
| 15 | 18 באוקטובר | באסה אררה ריוולטו–פיאנקוואלו | 185 ק"מ |  | קטע הררי | בריטניהבריטניה טאו גייגן הארט (אינאוס גרנדיירס) | פורטוגלפורטוגל ז'ואאו אלמיידה (דקונינק קוויק-סטפ) | צרפתצרפת ארנו דמאר (Groupama–FDJ) | איטליהאיטליה ג'ובאני ויסקונטי (ויני–צאבו–KTM) | פורטוגלפורטוגל ז'ואאו אלמיידה (דקונינק קוויק-סטפ) | בריטניהבריטניה אינאוס גרנדיירס |
| 19 באוקטובר | יום מנוחה |
| 16 | 20 באוקטובר | אודינה–סן דניאלה דל פיורלי | 229 ק"מ |  | קטע גבעי | סלובניהסלובניה יאן טראטניק (בחריין מקלארן) | פורטוגלפורטוגל ז'ואאו אלמיידה (דקונינק קוויק-סטפ) | צרפתצרפת ארנו דמאר (Groupama–FDJ) | איטליהאיטליה ג'ובאני ויסקונטי (ויני–צאבו–KTM) | פורטוגלפורטוגל ז'ואאו אלמיידה (דקונינק קוויק-סטפ) | בריטניהבריטניה אינאוס גרנדיירס |
| 17 | 21 באוקטובר | באסנו דל גראפה–מדונה דל קמפיולו | 203 ק"מ |  | קטע הררי | אוסטרליהאוסטרליה בן או'קונור (NTT Pro Cycling) | פורטוגלפורטוגל ז'ואאו אלמיידה (דקונינק קוויק-סטפ) | צרפתצרפת ארנו דמאר (Groupama–FDJ) | פורטוגלפורטוגל רובן גריירו (EF Pro Cycling) | פורטוגלפורטוגל ז'ואאו אלמיידה (דקונינק קוויק-סטפ) | בריטניהבריטניה אינאוס גרנדיירס |
| 18 | 22 באוקטובר | פינצולו–לאגי די קאנקנו | 207 ק"מ |  | קטע הררי | אוסטרליהאוסטרליה ג'אי הינדלי (סאנווב) | הולנדהולנד וילקו קלדרמן (סאנווב) | צרפתצרפת ארנו דמאר (Groupama–FDJ) | פורטוגלפורטוגל רובן גריירו (EF Pro Cycling) | אוסטרליהאוסטרליה ג'אי הינדלי (סאנווב) | בריטניהבריטניה אינאוס גרנדיירס |
| 19 | 23 באוקטובר | ~~מורבנו~~ אבייטגראסו– אסטי | 124.3 ק"מ |  | קטע גבעי | צ'כיהצ'כיה יוזף צ'רני (CCC) | הולנדהולנד וילקו קלדרמן (סאנווב) | צרפתצרפת ארנו דמאר (Groupama–FDJ) | פורטוגלפורטוגל רובן גריירו (EF Pro Cycling) | אוסטרליהאוסטרליה ג'אי הינדלי (סאנווב) | בריטניהבריטניה אינאוס גרנדיירס |
| 20 | 24 באוקטובר | אלבה–ססטרירה | 190 ק"מ |  | קטע הררי | בריטניהבריטניה טאו גייגן הארט (אינאוס גרנדיירס) | אוסטרליהאוסטרליה ג'אי הינדלי (סאנווב | צרפתצרפת ארנו דמאר (Groupama–FDJ) | פורטוגלפורטוגל רובן גריירו (EF Pro Cycling) | אוסטרליהאוסטרליה ג'אי הינדלי (סאנווב) | בריטניהבריטניה אינאוס גרנדיירס |
| 21 | 25 באוקטובר | צ'רנוסקו סול נביליו–מילאן | 15.7 ק"מ |  | קטע נגד השעון | איטליהאיטליה פיליפו גאנה (אינאוס גרנדיירס) | בריטניהבריטניה טאו גייגן הארט (אינאוס גרנדיירס) | צרפתצרפת ארנו דמאר (Groupama–FDJ) | פורטוגלפורטוגל רובן גריירו (EF Pro Cycling) | בריטניהבריטניה טאו גייגן הארט (אינאוס גרנדיירס) | בריטניהבריטניה אינאוס גרנדיירס |

סקירת המרוץ
-----------

### השבוע הראשון (קטעים 1-9)

#### קטע 1

הג'ירו יצא לדרך עם קטע נגד השעון, כמו שקרה גם במהדורות של 2018 ו-2019, הקטע כלל 15 ק"מ ממונראלה לפאלרמו, בקילומטר הראשון של הקטע נכללה עלייה מהקטגוריה הרביעית, ומי שירכוב אותה בזמן הנמוך ביותר יהיה למוביל בקטגוריית ההרים. בקטע ניצח אלוף העולם פיליפו גאנה (אינאוס גרנדיירס) לאחר שהקדים ב-22 שניות את ז'ואאו אלמיידה (דקונינק קוויק-סטפ) ואת מיקל ביירג (יו. איי. אי. אמירטס), בקטגוריית ההרים הוביל ריק צאבל (Israel Start-Up Nation), כשהוא משיג לקבוצה הישראלית הובלה בקטגוריה לראשונה בתולדותיה. במהלך הקטע פרש לוקה קובילי (ברדיאני–CSF) ומיגל אנחל לופס (אסטנה. קובילי פרש לאחר שלא עמד במגבלת הזמן, בעוד שלופס פרש לאחר שהתרסק לקראת נקודת מדידת הזמן השנייה בקטע. קבוצתו של גאנה, אינאוס גרנדיירס, גם הובילה בקטגוריית הקבוצות.

#### קטע 2

קטע 2 כלל 149 ק"מ מאלקאמו לאגריג'נטו, הקטע הסתיים בעלייה בקטגוריה רביעית, באורך של 3.7 קילומטרים בשיפוע ממוצע של 5.2%. דייגו אוליסי (יו. איי. אי. אמירטס) ניצח בקטע לאחר שגבר על פטר סאגאן (בורה–הנסגרוהה) ומיקל הונורה (דקונינק קוויק-סטפ), הפלוטון, מובל בידי מייקל מת'יוס (סאנווב) הגיע ארבע שניות אחריהם. גאנה נשאר בהובלת המרוץ, אך הפסיד את ההובלה בקטגוריית הנקודות לאוליסי, כשסאגאן עבר להוביל בקטגוריית ההרים על חשבון צאבל. במהלך הקטע אסטנה ספגה אבדה נוספת, לאחר שאלכסנדר ולאסוב פרש מהמרוץ לאחר שסבל מהרעלת מזון.

#### קטע 3

קטע 3 כלל 150 ק"מ מאנה לעלייה הידועה באתנה, הקטע היה הקטע ההררי הראשון בג'ירו ואחד מהיחידים שהסתיים בפסגה. כמו ב-2017, גם הפעם קבוצת הבריחה ניצחה באתנה, כשג'ונתן קאייסדו (EF Pro Cycling) ניצח בקטע, מקדים ב-21 שניות את ג'ובאני ויסקונטי (ויני–צאבו–KTM), הארם ואנהוקה (לוטו–סודאל, שהתקיף מהפלוטון, סיים שלישי בפער של 30 שניות מקאייסדו. ז'ואאו אלמיידה הפך למוביל המרוץ החדש, שנייה בלבד מקאייסדו, ודקונינק קוויק-סטפ גם עברה להוביל את דירוג הקבוצות, לאחר שגאנה חצה את קו הסיום 19:47 דקות אחרי קאייסדו, אך שימש כפועל בכל מקרה. קאייסדו עבר להוביל בקטגוריית ההרים.

#### קטע 4

הקטע ה-4 היה קטע גבעי, 140 ק"מ מקטניה לוילאפרנקה טירנה, במהלך הקטע הייתה רק עלייה מדורגת אחת בקטגוריה שלישית, ה-"פורטלה מנדרצי", באורך של 12.4 קילומטרים ושיפוע ממוצע של 5.2%. למרות זאת, הקטע היה הקטע הראשון שהסתיים בספרינט רב משתתפים, שהסתיים בניצחונו של ארנו דמאר (Groupama–FDJ), שהקדים את פטר סאגאן ודווידה בלריני (דקונינק קוויק-סטפ). בעקבות המקום השני שלו, סאגאן עבר להוביל בקטגוריית הנקודות, בעוד ששאר הקטגוריות לא נרשמו שינויים. לפני תחילת הקטע פרש גריינט תומאס (אינאוס גרנדיירס), שנחשב לאחד הפייבוריטים לניצחון כללי במרוץ, לאחר שהתרסק פעמים במהלך הקטע ה-3, פעם אחת באזור הנייטרלי ובפעם השנייה לאחר שעלה על בקבוק שנפל לאחד הרוכבים והתרסק במהירות גבוהה, למרות זאת תומאס הצליח לסיים את הקטע כאמור, אך לא זינק לקטע הרביעי. גם לוקה ואקרמן (ויני–צאבו–KTM) פרש לאחר שהתרסק ביחד עם בן קבוצתו אטיין ואן אמפל, השניים התרסקו ככל הנראה כתוצאה ממסוק שעף נמוך מדי וגרם לתנופת אוויר שהעיפה את המחסומים לכיוון השניים, השניים לא סיימו את הקטע אך נחשבו כמסיימים לאחר התקרית והורשו להמשיך את המרוץ, אך רק ואן אמפל היה מסוגל, בעוד שפציעותיו של ואקרמן היו חמורות מדי מכדי שיוכל להמשיך.

#### קטע 5

הקטע 5 כלל 225 ק"מ ממילטו לספצנו דלה סילה (קאמיליטלו סילאנו), ושתי עליות מדורגות, הראשונה הייתה העלייה לטריולו, בקטגוריה שלישית, אורך של 10.1 ק"מ ו-5.3% והעלייה השנייה והמשמעותית יותר, ה"ואליקו די מונסטרקו", בקטגוריה ראשונה, באורך של 22.7 ק"מ ובשיפוע של 5.8%, פסגת העלייה הייתה רחוקה 12 ק"מ מהסיום בספצנו דלה סיליה. פיליפו גאנה ניצח את הקטע, לאחר שהיה חלק מהבריחה המוקדמת של הקטע ובסופו של דבר התקיף בעלייה האחרונה והמשיך בריחת סולו עד לניצחון, מקדים את הפלוטון שהובל בידי פטריק קונראד (בורה–הנסגרוהה) ואת אלמיידה ב-38 שניות. גאנה גם עבר להוביל בקטגוריית ההרים, עם 41 נקודות לעומת 40 של קאייסדו. במהלך הקטע פרשו בנז'מין תומא (Groupama–FDJ) ןפיטר ונינג (טרק-סגפרדו).

#### קטע 6

הקטע ה-6 הוזנק מקסטרווילארי והסתיים במטרה, כ-188 ק"מ. הקטע כלל עלייה מדורגת אחת בקטגוריה שלישית, "גלריה מילוטה", בתוואי גבעי. הקטע הסתיים בספרינט רב משתתפים, בו השיג ארנו דמאר את הניצחון השני שלו במרוץ, לפני מייקל מת'יוס (סאנווב) ופאביו פלינה (אסטנה). בעקבות ניצחונו עבר להוביל את קטגוריית הנקודות על חשבון פטר סאגאן עם 106 נקודות, לעומת 67 של סאגאן. לפני תחילת הקטע פרש ברנט בוקוולטר (מיצ'לטון - סקוט).

#### קטע 7

הקטע ה-7 התחיל במטרה והסתיים בברינדיסי, 143 ק"מ מישוריים, שבסופם ארנו דמאר השיג את הניצחון השלישי שלו במרוץ, לאחר עוד ספרינט המוני, שבסופו הקדים את סאגאן ואת מת'יוס. הקטע נמדד כקטע הכי מהיר בהיסטוריה של הג'ירו מאז שהתחילו למדוד את המהירות הממוצעת של כל קטע.

#### קטע 8

הקטע ה-8 כלל 200 ק"מ מג'ובנאצו לויסטה בתוואי גבעי ושתי עליות מדורגות, ה"מונטה סנט'אנגלו" בקטגוריה אחת, שאורכה 9.4 ק"מ על 6.2% שיפוע וה"לה גוארדיולה" בקטגוריה רביעית, 1.4 ק"מ בשיפוע ממוצע ל 6.2%. הקטע הזה הלך לקבוצת הבריחה, ואלכס דאוסט (Israel Start-Up Nation) ניצח בו לאחר שהתקיף מהקבוצה כשנותרו יותר משמונה קילומטרים לסיום והמשיך ברכיבת סולו עד לניצחון, מקדים ב-1:15 דקות את סאלבטורה פוצ'יו (אינאוס גרנדיירס) ואת מת'יו הולמס (לוטו–סודאל). בזכות התוצאה של פוצ'יו, אינאוס גרנדיירס עקפה את דקונינק קוויק-סטפ בדירוג הקבוצות. הניצחון של דאוסט היה הראשון של Israel Start-Up Nation בגרנד טור ובמרוץ מסבב הוורלד טור. לפני תחילת הקטע פרשו טוני גלופן (AG2R La Mondiale) לאחר שבר ביד שנגרם כתוצאה מהתרסקות בקטע השביעי, אדוארדו אפיני וסיימון ייטס (מיצ'לטון - סקוט), אחד המועמדים לניצחון כללי, לאחר שנדבק בקורונה, שון בנט (EF Pro Cycling) ופטריק גאמפר (בורה–הנסגרוהה), במהלך הקטע פרש בן גאסטאוור (AG2R La Mondiale).

### השבוע השני (קטעים 9-15)

#### קטע 9

לאחר קטע 8, הרוכבים נכנסו למחרת ליום המנוחה הראשון בג'ירו, הם חזרו ממנו לקטע ה-9. הקטע כלל 208 קילומטרים מסן סלבו לרוקרסו, הקטע היה מההרריים ביותר בכל הג'ירו והקטע השני עד אותה עת שהסתיים בעלייה. מלבד העלייה הסופית לרוקרסו שהייתה בקטגוריה הראשונה, נכללו עוד שלוש עליות: "פאסו לאנקיאנו" מהקטגוריה הראשונה, "פאסו דל לאונרדו" ו"בוסקו די סנט'אנטונינו" מהקטגוריה השנייה. במהלך העלייה האחרונה, ג'ונתן קסטרובייחו (אינאוס גרנדיירס) ורובן גריירו (EF Pro Cycling) ברחו לשאר קבוצת הבריחה, במאות המטרים האחרונים של הקטע גבר גריירו על קסטרובייחו וניצח את הקטע, כשהוא משיג לקבוצתו את הניצחון השני שלה במרוץ אחרי קאייסדו בקטע ה-3. הניצחון של גריירו והעובדה שהסיום היה ממוקם בפסגה של העלייה הספיקו לו לצבור מספיק נקודות בשביל לעקוף את פיליפו גאנה בקטגוריית ההרים. ז'ואאו אלמיידה הפסיד זמן לשאר היריבים שלו בדירוג הכללי אך נותר בהובלת המרוץ, אך וילקו קלדרמן (סאנווב) עלה למקום השני על חשבון פייו בילבאו (בחריין מקלארן). לפני תחילת הקטע פרש רודי ברבייה (Israel Start-Up Nation), כשבמהלך הקטע פרש פאוול קוצ'טקוב (CCC.

#### קטע 10

הקטע ה-10 כלל 177 קילומטרים מלאנקיאנו לטורטורטו, הוא היה בתוואי גבעי וכלל ארבע עליות מדורגות, אך שלוש מהן היו בקטגוריה הרביעית ואחת בקטגוריה השלישית. כשהעלייה האחרונה בטורטורטו, הייתה ממוקמת כ-12 קילומטרים מקו הסיום. פטר סאגאן, שהספיק לסיים עד הקטע ה-10 כשלוש פעמים במקום השני, פעמיים לארנו דמאר ופעם אחת לדייגו אוליסי, ניצח בקטע והוא עשה זאת לאחר שהיה חלק מקבוצת הבריחה ובסופו של דבר היה היחיד ששרד ממנה בקדמת המרוץ, מקדים ב-19 שניות את ברנדון מקנולטי (יו. איי. אי. אמירטס) וב-23 שניות את שאר דבוקת הדירוג הכללי, שהובלה בידי אלמיידה במקום השלישי. הניצחון של סאגאן היה הראשון שלו מאז יולי 2019, אז ניצח בקטע החמישי בטור דה פראנס 2019 והוא גם צמצם את הפער ל-20 נקודות מארנו דמאר בקטגוריית הנקודות והצטרף לרשימת הרוכבים הפעילים שניצחו קטע בכל אחד משלושת הגרנד טורס. לפני תחילת הקטע, נוצר תקדים כששתי קבוצות, מיצ'לטון - סקוט ו-ויומבו–ויסמה נאלצו לעזוב את המרוץ לאחר מקרי קורונה חיוביים, במקרה של יומבו–ויסמה זה היה סטייבן קראוסווייק, שסיים רביעי את המרוץ במהדורה של 2016, ובמקרה של מיצ'לטון - סקוט ההחלטה התקבלה לאחר התוצאה החיובית של סיימון ייטס, ומתוך רצון לא לסכן אחרים. גם מייקל מת'יוס יצא חיובי לקורונה, אך רק הוא עזב את המרוץ ולא כל קבוצתו. גם רמון סינקלדם (Groupama–FDJ) פרש לפני תחילת המרוץ.

#### קטע 11

הקטע ה-11 כלל 182 קילומטרים מפורטו סאנט'אלפידיו לעיר רימיני. הוא היה גבעי בפועל אך כלל רק עלייה מדורגת אחת בקטגוריה רביעית, ה"מונטה סן ברטולו." הקטע הסתיים בספרינט רב משתתפים בו השיג ארנו דמאר את הניצחון הרביעי שלו במהדורה הנוכחית והחמישי שלו בסך הכל בג'ירו, גם הפעם הקדים את סאגאן ואלברו הודג' (דקונינק קוויק-סטפ) הגיע שלישי.

### קטע 12

הקטע ה-12 היה בתוואי גבעי, 204 קילומטרים מקסנטיקו עד לעיר בחזרה. הוא כלל לא פחות מחמש עליות מדורגות אך שלושה מהן היו בקטגוריה השלישית ושניים בקטגוריה הרביעית. הקטע הלך לקבוצת הבריחה, בשלב מסוים התנתקו ממנה מארק פאדון (בחריין מקלארן) וג'ונתן נארבייז (אינאוס גרנדיירס). אך פחות מ-30 קילומטרים לסיום פאדון סבל מפאנצ'ר בגלגל האחורי, הוא איבד קשר עם נארבייז ובסופו של דבר סיים 1:06 דקות אחריו, נארבייז מצידו השיג את הניצחון השלישי לקבוצתו במרוץ. במקום השלישי הגיע סיימון קלארק (EF Pro Cycling), 6:50 דקות אחרי נארבייז. במהלך הקטע פרש אלכסנדר קאטאפורד (Israel Start-Up Nation).

#### קטע 13

הקטע ה-13 כלל 192 קילומטרים מסרוויה למונסליצ'ה, על פניו הקטע היה מישורי לחלוטין מלבד שתי עליות מהקטגוריה הרביעית, העלייה הראשונה הייתה "רוקולו", 4.3 ק"מ על 7.8% שיפוע, השנייה הגיעה 14 קילומטרים אחרי והייתה רחוקה 16 קילומטרים קו הסיום, "קאלאונה", 2 ק"מ על 9.9%. הקצב שהוכתב על ידי הקבוצות השונות בעליות האלו היה גבוה במיוחד וגרם לפלוטון להתפצל, בעוד המאיצים הכבדים התפרקו. הקטע הוכרע בספרינט מצומצם בו השיג דייגו אוליסי את הניצחון השני שלו במרוץ והשביעי בסך הכל בג'ירו, במקום השני הגיע אלמיידה והגדיל את הפער שלו בדירוג הכללי כשבפעם הרביעית נכנס לשלישייה הראשונה בקטע, בעוד פטריק קונראד סיים שלישי.

#### קטע 14

קטע ה-14 היה הקטע נגד השעון השני במרוץ מתוך שלושה, כ-34 ק"מ מקונליאנו לואלדוביאנדה. בקטע ניצח פיליפו גאנה, עם הניצחון השלישי שלו במרוץ והרביעי של אינאוס גרנדיירס בסך הכל במרוץ, הוא הקדים את בן קבוצתו רוהאן דניס ב-26 שניות ואת ברנדון מקנולטי, שעלה בעקבות הקטע הזה למקום הרביעי הכללי, ב-1:10 דקות.

#### קטע 15

הקטע ה-15 היה הררי וכלל 185 קילומטרים מבאסה אררה ריוולטו לעלייה הסופית בפיאנקאווליו, שהייתה מהקשות במרוץ, אורכה 14.3% ק"מ על 7.9% שיפוע ממוצע, כשמלבדה היו עוד שלוש עליות מדורגות בקטגוריה השנייה. במהלך הטיפוס לפיאנקוואליו, הכתיבה קבוצת סאנווב קצב על מנת לפרק את הדבוקה, בשביל וילקו קלדרמן, שהיה ממוקם במקום השני הכללי ובפער של 59 שניות מאלמיידה. בסופו של דבר סאנווב אכן הצליחו לפרק את אלמיידה ושלושה היו בקדמת המרוץ, ג'אי הינדלי, בן קבוצתו של קלדרמן, טאו גייגן הארט (אינאוס גרנדיירס) וקלדרמן עצמו. גייגן הארט, שזכה לרכוב בשביל עצמו לאחר פרישתו הכפויה של גריינט תומאס, גבר על קלדרמן בספרינט הסיום וניצח את הקטע, הינדלי סיים ארבע שניות אחריו. אלמיידה סיים רביעי את הקטע, 37 שניות אחרי גייגן הארט ונשאר בהובלה, אך הפער בינו לבין קלדרמן הצטמצם ל-15 שניות, כשהינדלי וגייגן הארט עברו למקומות ה-3 וה-4 בפער של 2:56 ו-2:57 דקות בהתאמה, על חשבון פייו בילבאו שירד למקום החמישי וברנדון מקנולטי שירד למקום השביעי. רוכבי דירוג כללי נוספים, כמו וינצ'נצו ניבאלי, יאקוב פוגלסן, רפא מייקה ודומניקו פוצוביבו איבדו זמן משמעותי ולמעשה איבדו סיכוי מעשי לניצחון במרוץ. במהלך הקטע פרשו ניקולה אדה (קופידיס) ומנצח קטע 12, ג'ונתן נארבייז, לאחר שהתרסקו במהירות גבוהה במורד ביחד עם ג'פרסון אלכסנדר ספדה (אנדרוני–ג'יוקאטלי), אך האחרון היה מסוגל להמשיך את המרוץ. גם חואן סבסטיאן מולאנו (יו. איי. אי. אמירטס) פרש לפני תחילת המרוץ, לאחר שהתרסק בקטע נגד השעון יום לפני ובסופו של דבר פרש לפני תחילת הקטע.

### השבוע השלישי (קטע 16–21)

#### קטע 16

לאחר יום המנוחה השני והאחרון הקטע 16 כלל 229 קילומטרים מאודינה לסן דניאלה דל פיורלי, בתוואי גבעי ועליית ה"מונטה די רנונה", שאורכה 3 ק"מ בשיפוע ממוצע של 9%, הייתה ממוקמת 13.5 ק"מ מהקו הסיום, מלבד זאת היו עוד שתי עליות בקטגוריה שלישית ואחת בקטגוריה השנייה. לקטע יצאה קבוצת בריחה גדולה, שגם הפעם המנצח יצא ממנה, בשלב מסוים מנואלה בוארו (אסטנה) ויאן טראטניק (בחריין מקלארן) משאר קבוצת הבריחה, בפעם השנייה שהרוכבים טיפוס את ה"מונטה די רנונה" טראטניק פירק את בוארו והמשיך ברכיבת סולו, הוא נתפס בהמשך על ידי בן או'קונור (NTT Pro Cycling) והשניים המשיכו ביחד, במאות המטרים האחרונים טראטניק הצליח לפרק את או'קונור והשיג לבחריין מקלארן את הניצחון הראשון שלה במרוץ, 7 שניות לפני או'קונור ו-1:14 דקות לפני בן קבוצתו אנריקו בטלין, שניצח את הספרינט למקום השלישי לפני קמיל מלצ'קי (CCC) ובן סוויפט. יו. איי. אי אמירטס איבדו עוד שני רוכבים, הספרינטר הבכיר שלהם פרננדו גביריה שפרש במהלך הקטע, וה"ליד-אאוט" שלו, מקסימיליאנו ריצ'זה, שפרש לפני תחילת הקטע.

#### קטע 17

קטע 17 היה קטע הררי ועוד קטע שהסתיים בעלייה, ה"מדונה די קמפיולו", בקטגוריה אחת, באורך של 11.9 ק"מ על שיפוע של 5.9%, מלבד העלייה הזו היו עוד שתי עליות בקטגוריה אחת בקטע, "מונטה בונדונה", 20.5 ק"מ על 6.6% שיפוע, וה"פורקלה ואלבונה", 21.4 ק"מ על 6.7% שיפוע. זה היה הקטע השני ברציפות שהלך לקבוצת הבריחה, לאחר שבן או'קונור ניצח את הקטע לאחר שהתקיף משאר קבוצת הבריחה במהלך העלייה האחרונה, רק בקטע 16, יום לפני, סיים שני לטראטניק ובקטע הזה הקדים את הרמן פרנזטיינר (בחריין מקלארן) ב-31 שניות ותומאס דה חנט (לוטו–סודאל) ב-1:10 דקות. זה היה הניצחון הראשון של NTT Pro Cycling, שהגיעו למרוץ בסכנת סגירה והיו מהקבוצות האגרסיביות במרוץ בעליות בשביל רוכב הדירוג הכללי שלהם, דומניקו פוצוביבו. רובן גריירו, מנצח קטע 9, חזר להובלת קטגוריית ההרים עם 198 נקודות לעומת 148 של ויסקונטי, לאחר שלקח את מרבית הנקודות בשתי העליות המקוטרגות הראשונות של הקטע.

### קטע 18

קטע כלל 207 ק"מ מפינזולו ללאגי די קנקורו, הקטע היה הקשה וההררי ביותר במרוץ והמשמעותי ביותר לקרבות הדירוג הכללי, זאת בשל כך שהוא כלל את עליית ה"פאסו דל סטלביו", או בקיצור "הסטלביו" הידועה, שאורכה 24.8 ק"מ על 7.4% שיפוע ממוצע, לטיפוס של למעלה מ-2800 מפני המים. הסטלביו הייתה העלייה היחידה במרוץ שהייתה בקטגוריית HC. פסגת העלייה הייתה רחוקה 38 קילומטרים מקו הסיום שהיה ממוקם בעלייה ל"טורי די פראייה", 9 ק"מ על 6.8% ק"מ, מלבד זאת בקטע היו כלולות עוד שתי עליות, אחת בקטגוריה אחת והשנייה בקטגוריה השנייה. במהלך הטיפוס לסטלביו, התפרק מוביל המרוץ, ז'ואאו אלמיידה ורוכבי דירוג כללי נוספים. בקדמת המרוץ נותרו רוהאן דניס, טאו גייגן הארט, ג'אי הינדלי, ו-וילקו קלדרמן, בשלב מסוים קלדרמן התפרק כתוצאה מהקצב שהכתיב את דניס, שהמשיך את הקצב הגבוה של שאר אינאוס גרנדיירס. השלושה המשיכו עד לפסגת הסטלביו, לאחר שדניס סיים את עבודתו בשביל גייגן הארט, רק הינדלי וגייגן הארט עצמו נשארו בקדמת המרוץ לקראת העלייה הסופית, השניים רכבו ביחד את כולה והקטע הוכרע בספרינט סיום בין שניהם, בו גבר הינדלי על גייגן הארט והשיג ניצחון ראשון לסאנווב במרוץ, קלדרמן, שנעקף בעלייה האחרונה גם על ידי פייו בילבאו ויאקוב פוגלסן, סיים חמישי את הקטע, 2:18 דקות אחרי הינדלי. בילבאו סיים שלישי, 46 שניות אחרי הינדלי. ז'ואאו אלמיידה הגיע לקו הסיום ביחד עם וינצ'נצו ניבאלי, 4:51 דקות אחרי הינדלי, והתדרדר עד למקום החמישי הכללי, 2:16 דקות מקלדרמן, המוביל החדש, שהוביל ב-12 שניות על הינדלי ו-15 שניות על גייגן הארט. בעוד בילבאו תפס את המקום הרביעי הכללי בפער של 1:19 דקות מקלדרמן. אלמיידה גם הפסיד את ההובלה בקטגוריית הרוכב הצעיר להינדלי. במהלך הקטע פרש מנואלה בוארו, לפני תחילת הקטע פרש ג'ובאני ויסקונטי, שהוביל בקטגוריית ההרים קטעים 16–17 בקטגוריית הנקודות.

#### קטע 19

קטע 19 אמור היה לכלול 253 ק"מ בתוואי גבעי, ואמור היה להיות מוזנק ממורבנו, אך המרחק שונה ל-124.5 ק"מ בתוואי מישורי לאחר מחאות רוכבים, שהתלוננו לפני הזינוק על קטע ארוך בתנאי מזג אוויר שהיו צפויים להיות קשים לאחר הצטברות ארוכה ממילא של קטעים הרריים. מיקום הזינוק שונה לאבייטגראסו, בעוד הסיום נשאר באסטי. הקטע היה מישורי כמעט לחלוטין וגם הלך לקבוצת הבריחה, לאחר שיוזף צ'רני (CCC) התקיף 22.7 ק"מ לסיום והמשיך ברכיבת סולו עד לסיום, מקדים את ויקטור קמפנרטס (NTT Pro Cycling) ב-18 שניות ואת יאקופו מוסקה (טרק-סגפרדו) ב-26 שניות, לאחר שניצח את הספרינט למקום השלישי. מטאו ספראייפיקו (ויני–צאבו–KTM) נאלץ לפרוש מהמרוץ לאחר שיצא חיובי בבדיקת סמים, בו התגלה שהשתמש בהורמון גדילה אסור, אוסטרין.

#### קטע 20

קטע 20 היה קטע הכביש האחרון במרוץ לקראת נגד השעון המסיים של המרוץ במילאנו. הקטע כלל 190 קילומטרים, תחילה אמור היה לעבור בצרפת אך בשל עלייה של מקרי קורונה במדינה התכנון הזה בוטל, הקטע החדש היה 190 קילומטרים מאלבה לססטרירה, וכלל שתי עליות מדורגות בעיר. הראשונה הייתה באורך של 31.8 ק"מ בשיפוע ממוצע של 4.0%, והשנייה הייתה באורך של 6.9 ק"מ בשיפוע ממוצע של 7.2%, הרוכבים רכבו אותה פעמיים ועלייה הסתיים הקטע. כמו בקטע ה-18, גם בקטע הזה גייגן הארט, הינדלי ורוהאן דניס שהכתיב את הקצב נשארו בקדמת המרוץ בעלייה הסופית לססטרירה, לאחר שמוביל המרוץ קלדרמן נשר. גם הפעם זה הגיע להכרעה בין ספרינט לגייגן הארט והינדלי, והפעם זה היה רוכב אינאוס גרנדיירס שהשיג לה את הניצחון השישי במרוץ והשני שלו, בעוד רוהאן דניס הצליח הפעם לסיים שלישי, 25 שניות אחריהם. קלדרמן חצה את קו הסיום 1:38 דקות אחרי גייגן הארט וירד עד למקום השלישי, בפער של 1:32 דקות ממוביל המרוץ החדש ובן קבוצתו ג'אי הינדלי, טאו גייגן הארט היה במקום השני עם אותו זמן כמו של הינדלי. דבר שיצר תקדים היסטורי בג'ירו.

#### קטע 21

קטע 21 היה הקטע האחרון של המרוץ והקטע השלישי בנגד השעון, הוא כלל 15.7 ק"מ מקרנוסקו סול נאביליו למילאנו. גם בקטע נגד השעון הזה ניצח אלוף העולם בתחום פיליפו גאנה, עם הניצחון השביעי של אינאוס גרנדיירס במרוץ, הקדים ב-32 שניות את ויקטור קמפנרטס ובן קבוצתו רוהאן דניס. טאו גייגן הארט סיים את הקטע במקום ה-13, 58 שניות מבן קבוצתו גאנה, בעוד הינדלי סיים במקום ה-58, 1:36 דקות מגאנה. בעקבות כך הוא ירד למקום השני ואיבד את ההובלה והניצחון במרוץ לטאו גייגן הארט, שהפך לבריטי השני מאז כריס פרום ב-2018, גם הוא עשה זאת במדי אינאוס גרנדיירס, אז נקראה עדיין קבוצת סקיי. קלדרמן סגר את תמונת הפודיום במקום השלישי בפער של 1:29 דקות. אלמיידה, שסיים את הקטע במקום הרביעי, עקף את בילבאו בדירוג הכללי ועלה על חשבונו למקום הרביעי בעוד בילבאו ירד לחמישי. יאקוב פוגלסן, וינצ'נצו ניבאלי, פטריק קונראד, פאוסטו מאסנאדה (דקונינק קוויק-סטפ) והרמן פרנזטיינר סגרו בהתאמה את העשירייה הראשונה. בעוד שארנו דמאר ניצח את קטגוריית הנקודות, רובן גריירו את קטגוריית ההרים, גייגן הארט ניצח גם בקטגוריית הרוכב הצעיר וקבוצתו, אינאוס גרנדיירס, ניצחה באחד הגרנד טורס המוצלחים בהיסטוריה שלה, את קטגוריית הקבוצות.

תוצאות
------

### דירוג כללי

#### מקומות 1–30

|  |  |  |  |
| --- | --- | --- | --- |
| **מקום** | **רוכב** | **קבוצה** | **זמן** |
| 1 | בריטניהבריטניה טאו גייגן הארט | אינאוס גרנדיירס | 85:40:21 שעות |
| 2 | אוסטרליהאוסטרליה ג'אי הינדלי | סאנווב | 0:39+ |
| 3 | הולנדהולנד וילקו קלדרמן | סאנווב | 1:29+ |
| 4 | פורטוגלפורטוגל ז'ואאו אלמיידה | דקונינק קוויק-סטפ | 2:57+ |
| 5 | ספרדספרד פייו בילבאו | בחריין מקלארן | 3:09+ |
| 6 | דנמרקדנמרק יאקוב פוגלסן | אסטנה | 7:02+ |
| 7 | איטליהאיטליה וינצ'נצו ניבאלי | טרק - סגפרדו | 8:15+ |
| 8 | אוסטריהאוסטריה פטריק קונראד | בורה–הנסגרוהה | 8:42+ |
| 9 | איטליהאיטליה פאוסטו מאסנאדה | דקונינק קוויק-סטפ | 9:57+ |
| 10 | אוסטריהאוסטריה הרמן פרנזטיינר | בחריין מקלארן | 11:05+ |
| 11 | איטליהאיטליה דומניקו פוצוביבו | NTT Pro Cycling | 11:52+ |
| 12 | פוליןפולין רפא מייקה | בורה–הנסגרוהה | 20:31+ |
| 13 | ספרדספרד סרחיו סמיטייר | מוביסטאר | 35:29 + |
| 14 | בריטניהבריטניה ג'יימס נוקס | דקונינק קוויק-סטפ | 37:41+ |
| 15 | ארצות הבריתארצות הברית ברנדון מקנולטי | יו. איי. אי. אמירטס | 38:10+ |
| 16 | צרפתצרפת אורלייה פרה פיינטרה | AG2R La Mondiale | 45:04+ |
| 17 | ארצות הבריתארצות הברית לארי ווארבאס | AG2R La Mondiale | 53:25+ |
| 18 | בריטניהבריטניה בן סוויפט | אינאוס גרנדיירס | 57:36+ |
| 19 | ספרדספרד אנטוניו פדררו | מוביסטאר | 59:36+ |
| 20 | אוסטרליהאוסטרליה בן או'קונור | NTT Pro Cycling | 1:02:57+ |
| 21 | הולנדהולנד סם אומן | סאנווב | 1:03:46+ |
| 22 | רוסיהרוסיה אילנור זאקארין | CCC | 1:06:11+ |
| 23 | איטליהאיטליה מטאו פאברו | בורה–הנסגרוהה | 1:13:49+ |
| 24 | ספרדספרד ג'ונתן קסטרובייחו | בורה–הנסגרוהה | 1:16:15+ |
| 25 | איטליהאיטליה פאביו פלינה | אסטנה | 1:25:14+ |
| 26 | הולנדהולנד מרטיין תוסבלד | סאנווב | 1:25:34+ |
| 27 | הונגריההונגריה אטיליה ואלטר | CCC | 1:30:42+ |
| 28 | בלגיהבלגיה פיטר סרי | דקונינק קוויק-סטפ | 1:30:45+ |
| 29 | אוסטרליהאוסטרליה כריס המילטון | סאנווב | 1:32:26+ |
| 30 | דנמרקדנמרק מיקל הונורה | דקונינק קוויק-סטפ | 1:34:49+ |

### קטגוריית הנקודות

#### מקומות 1-10

|  |  |  |  |
| --- | --- | --- | --- |
| **מקום** | **רוכב** | **קבוצה** | **נקודות** |
| 1 | צרפתצרפת ארנו דמאר | Groupama–FDJ | 233 |
| 2 | סלובקיהסלובקיה פטר סאגאן | בורה–הנסגרוהה | 184 |
| 3 | פורטוגלפורטוגל ז'ואאו אלמיידה | דקונינק קוויק-סטפ | 104 |
| 4 | איטליהאיטליה פיליפו גאנה | אינאוס גרנדיירס | 87 |
| 5 | צ'כיהצ'כיה יוזף צ'רני | CCC | 78 |
| 6 | איטליהאיטליה אנדרה ונדראמה | AG2R La Mondiale | 78 |
| 7 | איטליהאיטליה דייגו אוליסי | יו. איי. אי. אמירטס | 77 |
| 8 | שווייץשווייץ סימון פלו | אנדרוני–ג'יאקטולי | 70 |
| 9 | בריטניהבריטניה טאו גייגן הארט | אינאוס גרנדיירס | 66 |
| 10 | אוסטריהאוסטריה פטריק קונראד | בורה–הנסגרוהה | 61 |

### קטגוריית ההרים

#### מקומות 1-10

|  |  |  |  |
| --- | --- | --- | --- |
| **מקום** | **רוכב** | **קבוצה** | **נקודות** |
| 1 | פורטוגלפורטוגל רובן גריירו | EF Pro Cycling | 234 |
| 2 | בריטניהבריטניה טאו גייגן הארט | אינאוס גרנדיירס | 157 |
| 3 | בלגיהבלגיה תומאס דה חנט | לוטו–סודאל | 122 |
| 4 | אוסטרליהאוסטרליה רוהאן דניס | אינאוס גרנדיירס | 119 |
| 5 | אוסטרליהאוסטרליה בן או'קונור | NTT Pro Cycling | 71 |
| 6 | אוסטרליהאוסטרליה ג'אי הינדלי | סאנווב | 71 |
| 7 | הולנדהולנד וילקו קלדרמן | סאנווב | 55 |
| 8 | איטליהאיטליה פיליפו גאנה | אינאוס גרנדיירס | 48 |
| 9 | ספרדספרד ג'ונתן קסטרובייחו | אינאוס גרנדיירס | 45 |
| 10 | קולומביהקולומביה אינר רוביו | מוביסטאר | 44 |

### קטגוריית הרוכב הצעיר

#### מקומות 1-10

|  |  |  |  |
| --- | --- | --- | --- |
| **מקום** | **רוכב** | **קבוצה** | **זמן** |
| 1 | בריטניהבריטניה טאו גייגן הארט | אינאוס גרנדיירס | 85:40:21+ |
| 2 | אוסטרליהאוסטרליה ג'אי הינדלי | סאנווב | 39+ |
| 3 | פורטוגלפורטוגל ז'ואאו אלמיידה | דקונינק קוויק-סטפ | 2:57+ |
| 4 | ספרדספרד סרחיו סמיטייר | מוביסטאר | 35:29+ |
| 5 | בריטניהבריטניה ג'יימס נוקס | דקונינק קוויק-סטפ | 37:41+ |
| 6 | ארצות הבריתארצות הברית ברנדון מקנולטי | יו. איי. אי. אמירטס | 38:10+ |
| 7 | צרפתצרפת אורלייה פרה פיינטרה | AG2R La Mondiale | 45:04+ |
| 8 | אוסטרליהאוסטרליה בן או'קונור | NTT Pro Cycling | 1:02:57+ |
| 9 | הולנדהולנד סם אומן | סאנווב | 1:03:46+ |
| 10 | איטליהאיטליה מטאו פאברו | בורה–הנסגרוהה | 1:13:49+ |

### קטגוריית הקבוצות

#### מקומות 1-5

|  |  |  |
| --- | --- | --- |
| **מקום** | **קבוצה** | **זמן** |
| 1 | בריטניהבריטניה אינאוס גרנדיירס | 257:15:58 שעות |
| 2 | בלגיהבלגיה דקונינק קוויק-סטפ | 22:32+ |
| 3 | גרמניהגרמניה סאנווב | 28:50+ |
| 4 | בחרייןבחריין בחריין מקלארן | 32:50+ |
| 5 | גרמניהגרמניה בורה–הנסגרוהה | 1:12:34+ |

קישורים חיצוניים
----------------

* 

* אתר האינטרנט הרשמי של ג'ירו ד'איטליה 2020 (באיטלקית, באנגלית, בצרפתית ובספרדית)

ויקישיתוף מדיה וקבצים בנושא **ג'ירו ד'איטליה 2020** בוויקישיתוף

הערות שוליים
------------

1. ↑  המספר 108 הופרש לאחר מותו של ווטר וויטלנד במהלך המהדורה של 2011, אותו לבש וויטלנד
2. ↑  הרוכב הצעיר המצטיין עד גיל 25
3. ↑  הקטע אמור היה לצאת לדרך ממורבנו באורך של 253 קילומטרים, אך קוצר לאורך של 124.3 קילומטרים לאחר תלונות של רוכבים על מזג אוויר רע ורכיבה רצופה וארוכה בתנאים קשים
4. ↑  המרחק המקורי היה אמור להיות 198 קילומטרים והמסלול אמור היה לעבור בתוך צרפת, אך לאחר הצטברות מקרי קורונה חיוביים בצרפת, המסלול ואורכו שונו.
5. ↑  Giro d’Italia rider taken to hospital with multiple injuries after ‘helicopter blows barriers into road’, BBC.com
6. ↑  Stage seven breaks record for fastest Giro d’Italia stage ever, cyclingweekley.com
7. ↑  Coronavirus forces Mitchelton-Scott and Jumbo-Visma teams to withdraw from Giro d'Italia, ESPN.com
8. ↑  ניצח את הקטע 10 ב-2019
9. ↑  Horsè Categorie, המשמעות של זה שהיא מעל גל דרגות הקושי ומחוץ לקטגוריה רגילה, למרות כך, ניתן עלייה ניקוד בקטגוריית ההרים
10. ↑  Giro d'Italia stage 19 shortened to 124km after rider protest, cyclingnews.com
11. ↑  Matteo Spreafico out of the Giro after adverse analytical finding, cyclingtips.com
12. ↑  | Giro d'Italia 2020 Stage 21, General, Points, KOM and team Classification, procyclingstats.com
13. ↑  TAO GEOGHEGAN HART WINS THE GIRO D'ITALIA, ineosgrenadiers.con